Britanicii încep testarea unui posibil vaccin anti-Covid. Metoda folosită de cercetători.
Cercetătorii de la Imperial College London vor începe testele clinice pe 300 de persoane, scrie The Guardian. Vaccinul dezvoltat de Imperial College London folosește metoda care presupune utilizarea unui cod genetic sintetic având la bază materialul genetic al virusului. Un alt vaccin experimental dezvoltat de experții de la Oxford University a început deja să fie testat clinic.
Săptămâna aceasta, Marea Britanie începe testarea unui posibil vaccin împotriva noului coronavirus. Cercetătorii de la Imperial College London vor începe testele clinice pe 300 de persoane, scrie The Guardian. Astfel, persoanele sănătoase care vor participa la teste, cu vârste cuprinse între 18 și 70 de ani, li se vor administra două doze de vaccin. Dacă testele vor avea succes, mai târziu, cercetării speră ca la studiu să participe alți 6.000 de voluntari. În loc să le administreze voluntarilor o formă ușoară a bolii, vaccinul dezvoltat de Imperial College London folosește o altă metodă care presupune utilizarea unui cod genetic sintetic având la bază materialul genetic al virusului.Cercetările au fost finanțate de guvernul britanic cu 51 de milioane de dolari."Dacă aceste studii vor avea succes, un vaccin nu ne va ajuta doar să combatem coronavirusul, dar și alte boli emergente", spune secretarul de stat pentru afaceri Alok Sharma.Autoritățile din Marea Britanie au raportat până acum aproape de 300 de mii de cazuri cu coronavirus.